b'\n_START_ARTICLE_\nInterkommunalt plansamarbeid\n_START_PARAGRAPH_\nInterkommunalt plansamarbeid eller (interkommunal planlegging) er i henhold til plan- og bygningsloven \xc2\xa7 9-1._NEWLINE_\xc2\xabTo eller flere kommuner b\xc3\xb8r samarbeide om planlegging etter denne lov n\xc3\xa5r det er hensiktsmessig \xc3\xa5 samordne planleggingen over kommunegrenser. Samarbeidet kan omfatte alle kommunale plantyper._NEWLINE_Interkommunalt plansamarbeid kan igangsettes som gjennomf\xc3\xb8ring av regional planstrategi. Regional planmyndighet eller statlige myndigheter kan anmode kommunene om \xc3\xa5 innlede et slikt samarbeid n\xc3\xa5r det anses n\xc3\xb8dvendig for \xc3\xa5 ivareta hensyn og l\xc3\xb8se oppgaver som g\xc3\xa5r ut over den enkelte kommune._NEWLINE_N\xc3\xa5r det anses n\xc3\xb8dvendig for \xc3\xa5 ivareta og l\xc3\xb8se nasjonale og viktige regionale hensyn og oppgaver, kan departementet p\xc3\xa5legge kommuner \xc3\xa5 inng\xc3\xa5 i et slikt plansamarbeid. Herunder kan det bestemme organisering av plansamarbeidet, om hvilke oppgaver samarbeidet skal gjelde og om hvilket geografisk omr\xc3\xa5de det skal omfatte. F\xc3\xb8r slike bestemmelser gis, skal vedkommende kommuner ha hatt anledning til \xc3\xa5 uttale seg.\xc2\xbb'